ΓΡΑΠΤΗ ΕΡΩΤΗΣΗ E-2367/01

υποβολή: Mark Watts (PSE) προς την Επιτροπή

(6 Αυγούστου 2001)

Θέμα: Μεταφορά ζώων

Τον Ιούνιο, το Συμβούλιο Υπουργών ενέκρινε ψήφισμα με το οποίο καλούσε την Επιτροπή ναποβάλει στο Συμβούλιο: (α) κατάλληλες προτάσεις για (i) την αποτελεσματική εφαρμογή και την αυστηρή επιβολή της ισχύουσας νομοθεσίας, (ii) τη βελτίωση της προστασίας και της καλής διαβίωσης των ζώων, καθώς και την πρόληψη της προσβολής και της διάδοσης μεταδοτικών ασθενειών μεταξύ των ζώων, και (β) έκθεση σχετικά με τηνγεία και την καλή διαβίωση των ζώων που θα αναφέρεται (i) σε θέματα

σχετικά με τη ματαφορά ζώντων ζώων, λαμβάνοντας επίσηςπόψη το ενδιαφέρον της κοινής γνώμης για την πρόληψη της διάδοσης μεταδοτικών ασθενειών μεταξύ των ζώων και (ii) στις οικονομικές συνέπειες για ολόκληρη την Ευρωπαϊκή Ένωση ή για περιφέρειές της από οποιεσδήποτε προτεινόμενες αλλαγές.

Ποιές προτάσεις πρόκειται ναποβάλει η Επιτροπή στο Συμβούλιο, σε σχέση με το ψήφισμα αυτό, και ποιό είναι το προβλεπόμενο από την Επιτροπή χρονοδιάγραμμα·

Απάντηση του κ. Byrne εξ ονόματος της Επιτροπής

(14 Σεπτεμβρίου 2001)

Η προστασία των ζώων κατά τη μεταφορά αποτελεί προτεραιότητα για την Επιτροπή η οποία συμμερίζεται πλήρως τις ανησυχίες που εξέφρασε το Συμβούλιοπουργών στο ψήφισμά του τον Ιούνιο του 2001, στο οποίο αναφέρεται ο αξιότιμος βουλευτής.

Τον Ιανουάριο του 2001 συζητήθηκε στο Συμβούλιοπουργών σχετική έκθεση της Επιτροπής(1). Με την ευκαιρία αυτή τα κράτη μέλη ενέκριναν καιπεστήριξαν τα συμπεράσματα της Επιτροπής. Η έκθεση της Επιτροπής συμπεραίνει ότι τα κράτη μέλη έχουν προφανείς δυσκολίες να εφαρμόσουν πλήρως τη σχετική κοινοτική νομοθεσία. Η έκθεση προτείνει επίσης να εξετασθούν μέτρα για να ενθαρρυνθεί η σφαγή των ζώων πλησιέστερα στον τόπο εκτροφής τους. Η Επιτροπή πιστεύει ότι απαιτούνται αυστηρότεροι κανόνες για τη βελτίωση της σημερινής κατάστασης και έχει ήδη αναλάβει ορισμένες πρωτοβουλίες, μεταξύ των οποίων ηποβολή δύο νομοθετικών προτάσεων σ'αυτόν τον τομέα. Η πρώτη πρόταση(2) κανονισμού του Συμβουλίου σχετικά με τον αερισμό οδικών οχημάτων που μεταφέρουν ζώα σε διαδρομές διαρκείας άνω των οκτώ ωρών αποσκοπεί στη βελτίωση των προδιαγραφών των οχημάτων, στις οποίες περιλαμβάνονται απαιτήσεις για ελάχιστο ποσοστό αερισμού καιποχρεωτικά συστήματα επιτήρησης θερμοκρασίας στο εσωτερικό των φορτηγών. Η δεύτερη πρόταση(3) αποσκοπεί στην παροχή εντολής από το Συμβούλιο για τη διαπραγμάτευση της συμμετοχής της Κοινότητας στην αναθεωρημένη ευρωπαϊκή σύμβαση προστασίας των ζώων κατά τις διεθνείς μεταφορές.

Καταρτίζεται συμπληρωματική πρόταση η οποία θα τροποποιήσει την οδηγία 91/628/ΕΟΚ του Συμβουλίου της 19ης Νοεμβρίου 1991 για την προστασία των ζώων κατά τη μεταφορά και για την τροποποίηση των οδηγιών 90/425/ΕΟΚ και 91/496/ΕΟΚ(4), με σκοπό τη θέσπιση πρόσθετωνψηλότερων προδιαγραφών για τη μεταφορά των ζώων, καθώς και τη διευκόλυνση των διοικητικών διαδικασιών ώστε να επιτευχθεί καλύτερη εφαρμογή της νομοθεσίας και ευχερέστερη άσκηση δίωξης κατά τωνπευθύνων για τις παραβάσεις. Επίσης, σύμφωνα με τη νέα γνώμη της επιστημονικής επιτροπής για την καλή διαβίωση των ζώων, η οποία αναμένεται στα τέλη του 2001, ενδέχεται να προταθεί επανακαθορισμός της διάρκειας των διαδρομών και της πυκνότητας των φορτίων που θα λαμβάνειπόψη τις νέες επιστημονικές αποδείξεις.

Κατά την κατάρτιση προτάσεων που θεσπίζουν νέα πρότυπα καλής διαβίωσης των ζώων, στα οποία περιλαμβάνονται τα σχετικά με την προστασία κατά τη μεταφορά, ο σεβασμός τηςγείας των ζώων και της δημόσιαςγείας αποτελεί προτεραιότητα για την Επιτροπή, ιδίως όσον αφορά την πρόληψη της διάδοσης ζωονόσων.

(1) COM(2000)809 τελικό.

(2) COM(2001)197 τελικό.

(3) SEC(2000)649 τελικό.

(4) ΕΕ L 340 της 11.12.1991.